Diari Oficial de la Generalitat Valenciana


Sumari del DOGV 4414, del 09-01-2003 (2002/14360)

Notificació a Industrias Auxiliares de Ibi, SL.
-----------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14415


Organisme emissor
:   Ajuntament d'Ibi

Tipus de document
:   Anunci

Notificació a Industrias Auxiliares de Ibi, SL. [2002/F14134]
  
En compliment del que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, havent-se intentat la notificació sense haver-se pogut practicar per resultar desconegut, i per a coneixement d'Industrias Auxiliares de Ibi, SL, es fa públic el següent:
  
El Ple de l'ajuntament, en la sessió ordinària del dia 4 de novembre de 2002, va adoptar l'acord següent:
  
«Punt 2.1. Proposta d'aprovació del projecte de reparcel·lació modificat unitat d'execució R-10.
  
Es coneix la proposta d'acord de data 23 d'octubre de 2002, en què s'expressa:
  
Antecedents de fet
  
Primer. En data 2 d'abril de 2001 va ser aprovat pel Ple de l'ajuntament el programa d'actuació integrada per al desenvolupament de la unitat d'execució R-10 del Pla General d'Ordenació Urbana d'Ibi, i es va designar la mercantil Construcciones Monreal Mena com a agent urbanitzador de l'actuació esmentada.
  
Segon. En data 31 de juliol de 2001 es va subscriure el conveni regulador entre l'ajuntament i la dita mercantil amb vista a regir el desenvolupament de les determinacions contingudes en el programa d'actuació integrada referit.
  
Tercer. En data 30 d'abril de 2002, Construcciones Monreal Mena va presentar el projecte de reparcel·lació modificat adaptat segons les condicions derivades de l'acord del Ple de l'ajuntament, en la sessió realitzada en data 4 de març de 2002, pel qual s'aprovava el projecte de reparcel·lació presentat per l'ajuntament en data 31 d'octubre de 2001.
  
Quart. En data 3 de juny de 2002, el Ple de l'ajuntament va aprovar el projecte de reparcel·lació modificat.
  
Cinqué. La mercantil Construcciones Monreal Mena ha procedit a realitzar una modificació puntual del projecte de reparcel·lació modificat de la unitat d'execució R-10, a fi d'incorporar les noves circumstàncies jurídiques de la finca registral 4702, després de l'acreditació pel senyor Chorro Monllor de l'existència de litigi sobre la titularitat.
  
Sisé. En data 15 de juliol de 2002, mitjançant decret se sotmet a informació pública el projecte de reparcel·lació modificat per al desenvolupament de l'actuació esmentada.
  
Fonaments jurídics
  
Atés que la tramitació del citat projecte de reparcel·lació de la unitat d'execució R-10, del Pla General d'Ibi, formulada per la mercantil Construcciones Monreal Mena, SL, en qualitat d'agent urbanitzador del corresponent programa d'actuació integrada, s'ha realitzat conforme al que s'establix en l'article 69 en relació amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i que correspon al Ple de la corporació, previ dictamen de la Comissió Informativa d'Urbanisme, l'aprovació del referit projecte de reparcel·lació.
  
Vistos els articles indicats, així com el dictamen emés per la Comissió Informativa d'Urbanisme, Obres Públiques, Règim Administratiu i Seguretat Ciutadana, el Ple de l'ajuntament, per unanimitat dels assistents, 19 membres dels 21 regidors que componen la corporació, acorda:
  
Primer. Aprovar el projecte de reparcel·lació modificat, promogut per la mercantil Construcciones Monreal Mena, per al desenvolupament de la unitat d'execució R-10 del Pla General d'Ibi.
  
Segon. Donar trasllat de la present resolució als interessats.
  
Tercer. Donar trasllat d'una còpia d'este acord als Servicis Territorials de la Direcció General d'Urbanisme i Ordenació del Territori de la Conselleria d'Obres Públiques, Urbanisme i Transports, a efectes merament informatius (disposició addicional 5a de la LRAU). Una vegada complit el tràmit esmentat es procedirà a la publicació del projecte de reparcel·lació modificat en el Diari Oficial de la Generalitat Valenciana, i una vegada ferma en via administrativa s'inscriurà en el Registre de la Propietat, previ atorgament de document públic que expresse el seu contingut.
  
Cosa que pose en coneixement seu als efectes oportuns, i es fa saber que contra l'acte esmentat, que posa fi a la via administrativa, es podrà interposar, amb caràcter potestatiu, recurs de reposició davant del Ple de la corporació, en el termini d'un mes a partir del dia següent al que es realitze la notificació.
  
Igualment es podrà interposar directament recurs contenciós administratiu, en el termini de dos mesos a partir del dia següent a la recepció de la present notificació, davant del Tribunal Superior de Justícia de la Comunitat Valenciana, Sala Contenciosa Administrativa, sense perjuí de qualsevol altre que estime oportú.